Torna la fira ‘De Roquetes vi, i punyetes baixo’, per menjar, brindar i xalar
Arriba la quarta edició ‘De Roquetes vi, i punyetes baixo’, la fira gastronòmica i dels productes locals de Roquetes. La cita serà el proper dissabte 13 de setembre a partir de les 19:00, a l’Hort de Cruells. Una oportunitat per degustar els tastos quilòmetre zero elaborats pels restauradors i pastisseries de la ciutat, maridats amb vins de la DO Terra Alta. L’alcalde de Roquetes, Ivan Garcia, destaca que és una de les millors propostes per tancar l’estiu a les Terres de l’Ebre. La regidora de Turisme, Sonia Andrade, ha detallat que la fira té un retorn important per a la ciutat ja que genera un impacte econòmic de 80.000 euros. Un activitat que, apunta, permet situar Roquetes com a referent de l’activitat econòmica i dinamització turística de les Terres de l’Ebre. La vetllada comptarà amb varietat d’actuacions que culminaran amb el concert de Band The Cool. El preu del tiquet de quatre tastos de vi i copa serà de 10 euros. Al seu torn, també hi haurà una barra gestionada pel Comerç Agrupat de Roquetes.